**โครงการเพื่อจัดบริการการดูแลระยะยาวด้านสาธารณสุขสำหรับผู้สูงอายุที่มีภาวะพึ่งพิงตามประกาศคระกรรมการหลักประกันสุขภาพแห่งชาติเรื่องการกำหนดหลักเกณฑ์เพื่อสนับสนุนให้องค์กรปกครองส่วนท้องถิ่นดำเนินงานและบริหารจัดการกองทุนหลักประกันสุขภาพในระดับพื้นที่ (ฉบับที่ ๒) พ.ศ.๒๕๕๙ ของกองทุนหลักประกันสุขภาพแห่งชาติ**

**ชื่อหน่วยบริการ :ศูนย์พัฒนาคุณภาพชีวิตผู้สูงอายุและผู้พิการตำบลกุง อำเภอศิลาลาด จังหวัดศรีสะเกษ**

**.................................................**

1. หลักการและเหตุผล

ประเทศไทยกำลังก้าวเข้าสู่ภาวะสังคมผู้สูงอายุ ซึ่งจากคำจำกัดความของสหประชาชาติระบุว่าสังคมที่เข้าสู่ภาวะประชากรสูงอายุ (Populati0n aging) หมายถึง สังคมที่มีประชากรผู้สูงอายุตั้งแต่ 65 ปีขึ้นไป ในสัดส่วนมากว่าร้อยละ 7 หรือ อายุมากกว่า 60 ปีขึ้นไป ในสัดส่วนมากว่าร้อยละ 10 ซึ่งระดับการสูงอายุของประชากร สามารถวัดด้วย “ดัชนีการสูงวัย” (Index of Ageing) โดยเป็นอัตราส่วนระหว่างประชากรอายุ 60 ปีขึ้นไป ต่อประชากรอายุต่ำกว่า 15 ปี คูณด้วย 100 ซึ่งแสดงให้เห็นว่ามีผู้สูงอายุกี่คนต่อเด็ก 100 คนโดยตามโครงสร้างอายุของประชากรมีแนวโน้มที่จะสูงอายุ (อายุ 60 ปีขึ้นไป) มากว่าจำนวนเด็ก (อายุต่ำกว่า 15 ปี) เป็นครั้งแรกในประวัติศาสตร์ของประเทศไทย จากข้อมูลประชากรตั้งแต่ปี 2513-2583 ดัชนีการสูงวัยมีแนวโน้มเพิ่มขึ้นตลอดเวลา ในปี 2513 มีผู้สูงอายุเพียง 11 คน ต่อเด็ก 100 คน หลังจากนั้นปี 2553 ดัชนีการสูงวัยเพิ่มสูงเป็น 67 คนและในปี พ.ศ.2556 ดัชนีการสูงวัยเพิ่มขึ้น สูงถึง 79 คน คาดการณ์ว่าในปี 2561 หรืออีก 4 ปีข้างหน้า ดัชนีการสูงวัยจะมีค่าสูงกว่า 100 อัตราการเพิ่มขึ้นของจำนวนผู้สูงอายุสูงกว่าประชากรโดยรวมและหลังจากนั้นประเทศไทยจะมีจำนวนผู้สูงอายุมากขึ้นเรื่อย ๆ ประเทศไทยจะกลายเป็น “สังคมผู้สูงอายุอย่างสมบูรณ์” (complete aged society) เมื่อประชากรสูงอายุ สูงถึงร้อยละ 20 และจะเป็น “สังคมผู้สูงอายุระดับสุดยอด” (super aged society) เมื่อประชากรสูงอายุเพิ่มสูงถึง ร้อยละ 30 ของประชากรทั้งหมด ประมาณ พ.ศ.2578

เนื่องจากภาวการณ์ถดถอยของสมรรถนะทางร่างกายจึงมีโอกาสอย่างยิ่งที่จะก่อให้เกิดปัญหาด้านสุขภาพต่อตัวผู้สูงอายุเอง และส่งผลกระทบต่อการจัดบริการสาธารณสุขในอนาคต ข้อมูลจากการสำรวจประชากรสูงอายุในประเทศไทย พ.ศ.2554 ผู้สูงอายุร้อยละ 53 ตอบว่าตนเองเป็นโรคใดโรคหนึ่ง หรือ เป็นมากกว่าหนึ่งโรค กลุ่มอาการของโรคที่ผู้สูงอายุตอบว่าเป็นมากที่สุด คือ ความดันโลหิตสูง/ไขมันในเลือดสูง/คลอเลสเตอรอลสูง (ร้อยละ 17) รองลงมาคือ โรคเบาหวาน (ร้อยละ 8) โรคเก๊าท์ รูมาตอยด์ ปวดเข่า/หลัง/คอ เรื้อรัง (ร้อยละ 5) โรคหัวใจ (ร้อยละ 2) และอัมพฤกษ์ อัมพาต (ร้อยละ 1) ผู้สูงอายุหญิงจะมีอาการของกลุ่มโรคสำคัญ 5 อันดับแรกมากกว่าผู้สูงอายุชาย นอกจาก โรคเรื้อรังแล้ว สิ่งที่มีผลต่อคุณภาพชีวิต ผู้สูงอายุ คือความสามารถในการปฏิบัติหน้าที่ในชีวิตประจำวัน ทั้งนี้ ถ้าแบ่งประชากรสูงอายุออกเป็น 3 กลุ่ม คือ 1) ประชากรสูงอายุวัยต้น ผู้มีอายุ 60- 69 ปี 2) ประชากรสูงอายุวัยกลาง ผู้มีอายุ 70 ถึง 79 ปี 3)ประชากรสูงอายุวัยปลาย ผู้มีอายุ 80 ในระดับปกติร้อยละ 90 และพบว่า ลดลงเป็นร้อยละ 80 ในกลุ่มผู้สูงอายุตอนปลาย 80 ปีขึ้นไป

การสำรวจของสถาบันเวชศาสตร์ผู้สูงอายุ กรมการแพทย์ พ.ศ.2549 พบว่า ผู้สูงอายุมากกว่าร้อยละ 90 มีความสามารถช่วยเหลือตนเองในกิจวัตรประจำวันได้ดี มีเพียงร้อยละ 0.7-2.8 ที่ผู้สูงอายุทำเองไม่ได้เลย ส่วนภาวะทันตสุขภาพในผู้สูงอายุ จากการมีจำนวนฟันที่เหลืออยู่ในช่วงปากซึ่งจำเป็นต่อการบดเคี้ยวไม่ควรน้อยกว่า 20 ซี่ ผลการสำรวจของสถาบันวิจัยระบบสาธารณสุข พบว่าผู้สูงอายุ ร้อยละ 45-46 มีฟันน้อยกว่า 20 ซี่ ส่วนภาวะสุขภาพจิต พบว่า ผู้สูงอายุมีภาวะอารมณ์ซึมเศร้ามาที่สุด (ร้อย 87) โดยผู้สูงอายุนอกชุมชนเมืองมีภาวะสุขภาพจิตสูงกว่าผู้สูงอายุในชุมชนเมือง ในขณะที่ภาวะสมองเสื่อมเป็นอีกปัญหาหนึ่งในผู้สูงอายุที่มีแนวโน้มว่าจะพบมากขึ้น จากการสำรวจโดยใช้แบบคัดกรองสมองเสื่อม MMSE สำหรับคนไทย พบว่า มีภาวะผิดปกติในกลุ่มอายุ 60-69 ปี ร้อยละ 20 และเพิ่มขึ้นตามอายุเป็นร้อยละ 60 ในเพศชายและร้อยละ 77 ในเพศหญิง จากสถานการณ์สุขภาพดังกล่าวจำเป็นต้องมีการเตรียมระบบการดูแลสุขภาพของประชากรสูงวัย

สำหรับในพื้นที่รับผิดชอบของ..ตำบลกุง.....มีผู้สูงอายุที่มีภาวะพึ่งพิงที่ต้องได้รับการดูแล จำนวน..110...คน จำแนกเป็น กลุ่มที่ 1 จำนวน...74.......คน กลุ่มที่ 2 จำนวน...15.........คน กลุ่มที่ 3 จำนวน.20....คน และกลุ่มที่ 4 จำนวน..1...คน โดยได้รับสนับสนุนงบประมาณจากกองทุนหลักประกันสุขภาพ...(ชื่อ อบต.กุง..)............. เพื่อการดูแลผู้สูงอายุที่มีภาวะพึ่งพิง จำนวน....550,000.......................บาท ในการนี้ ...ศูนย์พัฒนาคุณภาพชีวิตผู้สูงอายุตำบลกุง. จึงได้จัดทำโครงการจัดบริการดูแลระยะยาวด้านสาธารณสุขสำหรับผู้สูงอายุที่มีภาวะพึ่งพิงในเขตพื้นที่....ตำบลกุง… ดังกล่าวขึ้น

2. วัตถุประสงค์

เพื่อะผู้สูงอายุที่มีภาวะพึ่งพิง ได้รับการบริการดูแลระยะยาวด้านสาธารณสุขสำหรับผู้สูงอายุที่มีภาวะพึ่งพิง ตามชุดสิทธิประโยชน์ของแต่ละบุคคล

3. กลุ่มเป้าหมาย

3.1 กลุ่มที่เคลื่อนไหวได้บ้าง และอาจมีปัญหาการกิน หรือการขับถ่ายแต่ไม่มีภาวะสับสนทางสมอง

3.2 กลุ่มที่เคลื่อนไหวได้บ้าง และอาจมีปัญหาการกิน หรือการขับถ่าย และมีภาวะสับสนทางสมอง

3.3 กลุ่มที่เคลื่อนไหวเองไม่ได้ และอาจมีมีปัญหาการกิน หรือการขับถ่าย หรือมีอาการเจ็บป่วยรุนแรง

3.4 กลุ่มที่เคลื่อนไหวเองไม่ได้ และอาจมีมีปัญหาการกิน หรือการขับถ่าย และมีอาการเจ็บป่วยรุนแรง หรืออยู่ในระยะท้าย  
 ของชีวิต

ทั้งนี้จำนวนคนของแต่ละกลุ่มนี้ เป็นไปตามแผนการดูแลรายบุคคลสำหรับผู้สูงอายุที่มีภาวะพึ่งพิง ( Care Plan ) ที่แนบเรียนมาพร้อมนี้

4. ระยะเวลา (1 ปี)

ตั้งแต่วันที่ ..3.....เดือน มกราคม...พ.ศ. 2561.........ถึง วันที่ 3.เดือน มกราคม.....พ.ศ. 2562

5. วิธีดำเนินการ

เป็นไปตามเอกสารแนบท้ายประกาศคณะกรรมการหลักประกันสุขภาพแห่งชาติเรื่องการกำหนดหลักเกณฑ์เพื่อกำหนดให้องค์กรปกครองส่วนท้องถิ่นดำเนินการและบริหารจัดการกองทุนหลักประกันสุขภาพระดับท้องถิ่นหรือพื้นที่ฉบับที่ ๒ พศ.๒๕๕๙ ลงวันที่ ๘ กุมภาพันธ์ ๒๕๕๙ ชุดสิทธิประโยชน์และอัตราค่าชดเชยค่าบริการด้านสาธารณสุขสำหรับผู้สูงอายุที่มีภาวะพึ่งพิง(เหมาจ่าย/ราย/ปี ) ที่แนบมาพร้อมนี้

6. งบประมาณดำเนินการ

งบประมาณจากกองทุนหลักประกันสุขภาพแห่งชาติที่ได้เปิดบัญชีเงินฝากกับธนาคารเพื่อการเกษตรและสหกรณ์การเกษตร(ธกส.) ชื่อบัญชีหลักประกันสุขภาพตำบลกุงเพื่อการดูแลผู้สูงอายุที่มีภาวะพึ่งพิงตำบลกุง ในลักษณะเหมาจ่ายตามแผนการดูแลรายบุคคลสำหรับผู้สูงอายุที่มีภาวะพึ่งพิงในพื้นที่ Care plan ที่แนบเรียนมาพร้อมนี้เป็นจำนวนเงิน..................บาท ( ...........................................)ย

7. ผลที่คาดว่าจะได้รับ

ผู้สูงอายุที่มีภาวะพึ่งพิงจะได้รับการบริการดูแลระยะยาวด้านสาธารณสุขสำหรับผู้สูงอายุที่มีภาวะพึ่งพิง ตามชุดสิทธิประโยชน์ที่เป็นการให้บริการในครัวเรือน จากหน่วยบริการโดยบุคลากรสาธารณสุขหรือผู้ช่วยเหลือดูแลผู้สูงอายุที่มีภาวะพึ่งพิง

8. การส่งมอบงาน

ส่งมอบสรุปผลสำเร็จในการดำเนินกิจกรรมบริการ ชุดสิทธิประโยชน์ ตามแผนการดูแลผู้สูงอายุที่มีภาวะพึ่งพิงรายบุคคลที่แนบเรียนมาพร้อมนี้

9.หน่วยงานที่รับผิดชอบ

ศูนย์พัฒนาคุณภาพชีวิตผู้สูงอายุและผู้พิการตำบลกุง

10.ผู้รับผิดชอบโครงการ

ศูนย์พัฒนาคุณภาพชีวิตผู้สูงอายุและผู้พิการตำบลกุง

.................................................... ผู้เขียนโครงการ

(...นางสุคนธ์ทิพย์ นรสาร......)

ตำแหน่ง..พยาบาลวิชาชีพชำนาญการ

ผู้จัดการระบบดูแลผู้สูงอายุตำบลกุง

.................................................... ผู้เสนอโครงการ

(...นางสาวณัฐธีร์ สังข์น้อย.....)

ตำแหน่ง.นักพัฒนาชุมชนชำนาญการ

ผู้จัดการศูนย์พัฒนาคุณภาพชีวิตผู้สูงอายุตำบลกุง

.................................................... ผู้เห็นชอบโครงการ

(...นายบรรยาย ชะบา.....)

ตำแหน่ง....ปลัดองค์การบริหารส่วนตำบลกุง.

เลขาคณะกรรมการกองทุนหลักประกันสุขภาพตำบลกุง

.................................................... ผู้อนุมัติโครงการ

(....นายไสว สาสังข์...)

ตำแหน่งนายกองค์การบริหารส่วนตำบลกุง

ประธานคณะอนุกรรมการจัดบริการดูแลระยะยาวในผู้สูงอายุที่มีภาวะพึ่งพิงตำบลกุง